b'\n_START_ARTICLE_\nPartizanska bolni\xc5\xa1nica Jesen\n_START_SECTION_\nZgodovina\n_START_PARAGRAPH_\nBolni\xc5\xa1nico so za\xc4\x8deli graditi v drugi polovico oktobra 1944 (na jesen - po tem je dobila tudi svoje ime JESEN). Pri okoli\xc5\xa1kih kmetih so dobili potrebno orodje, da so lahko za\xc4\x8deli z delom. Novembra so imeli postavljeno \xc5\xbee ogrodje za barake. Tramove so vezali s trtami, le izjemoma so uporabljaji lesene kline za zabijanje, da ne bi izdali svoje lokacije. V bli\xc5\xbeini niso sekali lesa, da ne bi spremenili okolja bodo\xc4\x8de bolni\xc5\xa1nice. Dokumenti omenjajo da je prve ranjence sprejela 6. januarja 1945. To so bili borci \xc5\xa0ercerjeve brigade. Prenos ranjencev v bolni\xc5\xa1nico je bil zelo naporen saj so jih morali nositi na velikih razdaljah, za sabo pa zabrisati vse sledi, da jih sovra\xc5\xbenik ne bi izsledil. V barakah so kurili samo pono\xc4\x8di, ker je \xc4\x8dez dan bila nevarnost, da bi jih dim lahko izdal. V primerih ve\xc4\x8dje nevarnosti, ko je bil sovraznik v bli\xc5\xbeini so za bolni\xc5\xa1nico kuhali na Lepejevi kmetiji in od tam nosili hrano v bolni\xc5\xa1nico. Prav tako je bila Olga Mu\xc5\xa1i\xc4\x8d lastnica Lepejeve kmetije zadol\xc5\xbeena za obve\xc5\xa1\xc4\x8danje osebja, \xc4\x8de so se v bli\xc5\xbeini pojavile sovra\xc5\xbenikove enote._NEWLINE_V bolni\xc5\xa1nici so ohranjeni dokumenti iz katerih je razvidno, da se je v njej zdravilo 25 ranjencev. Po izjavah zdravni\xc5\xa1ke ekipe pa jih je bilo precej ve\xc4\x8d. Konec maja 1945 so bolni\xc5\xa1nico zapustili ranjenci in bili preme\xc5\xa1\xc4\x8deni v Mariborsko voja\xc5\xa1ko bolni\xc5\xa1nico na Gosposvetski cesti.'